**Jaunučių krepšinio turnyras Pagėgiuose**

Kovo 15 d. Pagėgių A.Mackaus gimnazijos sporto salėje vyko jaunučių krepšinio turnyras, kurį suorganizavo ir 4 komadas iš Šilutės, Šilalės, Jurbarko ir Pagėgių sporto mokyklų bei sporto centrų sukvietė Pagėgių savivaldybės meno ir sporto mokyklos krepšinio treneris Ervinas Kuncaitis. Po atkaklių kovų, turnyrinė lentelė išsidėstė taip: IV vieta – Pagėgiai, III vieta – Šilutė, II vieta – Šilalė, turnyro nugalėtojai – Jurbarko jaunieji krešininkai.

Pertraukos metu vyko tritaškių ir baudų metimo varžybos. Tritaškių varžybose pirmas buvo Elvijus Pinaitis iš Jurbarko, antras - šilutiškis Ainius Savickas, trečias – jurbarkiškis Augustas Globys. Baudas geriausiai mėtė Rokas Briedis iš Šilalės komandos, antras buvo Karolis Kavaliauskas iš Jurbarko komandos , trečias - Saidas Rauza taip pat iš Jurbarko komandos. Vaikinai buvo apdovanoti sportiniais maišeliais, pirmų vietų nugalėtojai – taurėmis.

Pasibaigus turnyrui, visi dalyviai buvo apdovanoti šakočiais bei sultimis, nugalėtojai – taurėmis ir medaliais, kuriuos įteikė Pagėgių savivaldybės meno ir sporto mokyklos direktorė Evelina Norkienė bei Pagėgių savivaldybės tarybos narys Remigijus Špečkauskas.

Pagėgių savivaldybės meno ir sporto mokyklos informacija